**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԱՐԺԱԿԱՆ ԳՈՒՅՔԵՐՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

**«Տեղական ինքնակառավարման մասին» օրենքի 18-րդ հոդվածի 1-ին մասի 21 –րդ կետի համաձայն համայնքի ավագանին է տնօրինում համայնքի գույքը։ Ավագանու քննարկմանն է ներկայացվում «**Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» որոշման նախագիծը։ Հաշվի առնելով այն հանգամանքը, որ վարչական ղեկավարների աշխատանքային պարտականությունների կատարման նպատակով ձեռք է բերվել նոր ավտոմեքենաներ, իսկ «HYUNDAI ELANTRA 1.6», «HYUNDAI ELANTRA 2.0 I», «AUDI A6 2.4 I», «MITSUBISHI PAJERO IO 1.8», «VAZ 21214», «GAZ-3110-121», «VAZ 21013» մակնիշի ավտոմեքենաները ներկայումս չեն օգտագործվում, համայնքապետարանը նպատակահարմար չի գտել նշված ավտոմեքենաների վրա լրացուցիչ ծախսեր կատարելու, ուստի առաջարկվում է վերը նշված մեքենաներն օտարել աճուրդային կարգով:

Օտարումից առաջացած գումարը համայնքապետարանը նախատեսում է ծախսել համայնքի կարիքների համար։
 **«**Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
«Աբովյան համայնքի սեփականություն հանդիսացող շարժական գույքերն աճուրդային կարգով օտարելու մասին» որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չեն առաջանում, եկամուտներն ավելանում են աճուրդում առավելագույն արժեք ներկայացրած մասնակցի վճարելիք գումարի չափով:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**